তথ্যওসম্প্রচারমন্ত্রক
আইএফএফআই ৫৩-তে সম্মানীয় গোল্ডেন পিকক জয়ের দিকে তাকিয়ে ১৫টি চলচ্চিত্র
আইএফএফআই ৫৩-তে আন্তর্জাতিক প্রতিযোগিতা বিভাগে ১২টি আন্তর্জাতিক এবং ৩টি ভারতীয় চলচ্চিত্র রয়েছে
নয়াদিল্লি, ০৭ নভেম্বর, ২০২২
গোয়ায় আগামী ২০-২৮ নভেম্বর পর্যন্ত অনুষ্ঠিত হতে যাওয়া ৫৩-তম ভারতীয় আন্তর্জাতিক চলচ্চিত্র উৎসবের সম্মানীয় গোল্ডেন পিকক জয়ের জন্য প্রতিযোগিতার আসরে রয়েছে ১৫টি চলচ্চিত্র। চলচ্চিত্রের শিল্পক্ষেত্রে নান্দনিকতা ও রাজনীতির উদ্ভুত ধারাকে তুলে ধরে জায়গা পাওয়া ছবিগুলির মধ্যে রয়েছে ১২টি আন্তর্জাতিক এবং তিনটি ভারতীয় চলচ্চিত্র। তৃতীয় আইএফএফআই প্রথম গোল্ডেন পিকক এশিয়ার জনপ্রিয় ছবিগুলির মূল আকর্ষণের কেন্দ্রবিন্দু ছিল। এ বছরের জন্য ছবি নির্দিষ্ট করার কঠিন দায়িত্ব বর্তেছে ইজরায়েলী লেখক এবং চলচ্চিত্র পরিচালক নাদা লাপিদ, মার্কিন প্রযোজক জিঙ্কো গোতো, ফরাসী চলচ্চিত্র সম্পাদক পাসকেল সাঁভেস, ফরাসী ডকুমেন্টরি ছবি নির্মাতা চলচ্চিত্র সমালোচক এবং সাংবাদিক জাভিয়ের অ্যাঙ্গুলো বারতুয়েঁ এবং ভারতের চলচ্চিত্র পরিচালক সুদীপ্ত সেনকে নিয়ে গঠিত বিচারক মন্ডলীর ওপর। এ বছরে প্রতিযোগিতার আসরে ছবিগুলি হল-
১) পারফেক্ট নাম্বার 
পোল্যান্ডের চলচ্চিত্র নির্মাতা ক্রিসতফ জানুসির পারফেক্ট নাম্বার একটি কাহিনী ধর্মী ছবি যাতে নৈতিকতার চিন্তাধারা ফুটিয়ে তোলা হয়েছে। ইতালী এবং ইজরায়েলের যৌথ প্রযোজনায় তৈরি এই ছবিটি একজন তরুণ গাণিতিকের সঙ্গে তাঁর দূরসম্পর্কীয় ভাগ্নির সম্পর্ককে তুলে ধরা হয়েছে। এদের সম্পর্ক বিস্ময়কর বিশ্বশৃঙ্খলা এবং জীবন ও তার মধ্যে দিয়ে অতিবাহিত জীবনের তাৎপর্য ফুটিয়ে তুলতে গভীর মনোবীক্ষার জায়গায় দর্শককে নিয়ে যায়।
২) রেড শুজ 
মেক্সিকোর চলচ্চিত্র নির্মাতা কার্লোস ইকেলমান কাইজার তাঁর রেড শুজ চলচ্চিত্রটিকে সব কিছুর ঊর্দ্ধে এক ভাবাবেগের প্রকাশ হিসেবে বর্ণনা করেছেন। এর ঘটনা হল একজন কৃষক একাকী জীবন-যাপন করেন। তিনি তার কন্যার মৃত্যু সংবাদ পেয়েছেন। এরপর ছবির ঘটনা প্রবাহ এগিয়ে যায়। অপরিচিত এবং অজানা জায়গা থেকে তার মেয়ের দেহটা ঘরে ফিরিয়ে আনতে তার দুর্দমনীয় চেষ্টাকে গল্পে তুলে ধরা হয়েছে। এই চলচ্চিত্রটি অনেক পুরস্কার পেয়েছে। ভেনিস আন্তর্জাতিক চলচ্চিত্র উৎসবে দর্শক মন্ডলীর পছন্দের স্বীকৃতি পায়।
৩) আ মাইনর 
১৯৭০-এর ইরানীয় নিউ ওয়েবের প্রতিষ্ঠাতার সদস্য দারিয়ুস মেহেরজাই ইরানীয় চলচ্চিত্রের গুণগ্রাহীদের মধ্যে বিশেষভাবে জনপ্রিয়। বিখ্যাত এই চলচ্চিত্র নির্মাতা আইএফএফআই-তে এসেছেন তাঁর সর্বশেষ চলচ্চিত্র মাইনর নিয়ে। এই ছবির ঘটনা হল একটি মেয়েকে নিয়ে। বাড়িতে তার বাবার বাধা সত্ত্বেও সে একজন সঙ্গীতজ্ঞ হতে চায়। একই পরিবারের বিভিন্ন সদস্যের জটিল সমীকরণ সন্তান এবং বাবার মধ্যেকার ভিন্ন চাহিদা এবং সঙ্গীতের সুর মুর্চ্ছনা এই ছবিটির বিশেষ উপাদান হিসেবে তুলে ধরার চেষ্টা হয়েছে।
৪) নো এন্ড 
ইরানের এক গুপ্তচর পুলিশের ষড়যন্ত্র এবং তার কার্যকলাপকে তুলে ধরেছে নো এন্ড নামের এই ইরানীয় ছবিটি। একজন প্রকৃতপক্ষে সৎ মানুষ নিজের ঘরকে টিকিয়ে রাখার মরিয়া চেষ্টায় গুপ্তচর পুলিশকে ঘিরে মিথ্যার পাকচক্রে জড়িয়ে পড়েন। এই ঘটনা আরো জটিল আকার নেয় যখন একজন প্রকৃত গুপ্তচর পুলিশ রঙ্গমঞ্চে অবতীর্ণ হন। নাদের সেইভার্সের সহযোগী জাফর পানাহির দ্বিতীয় ছবি বুসান আন্তর্জাতিক চলচ্চিত্র উৎসবে নিউ কারেন্টস পুরস্কারের জন্য মনোনয়ন পায়। জাফর পানাহি এটিতে পরামর্শদাতা এবং সম্পাদক হিসেবে সম্মানিত হন।
৫) মেডিটেরিনিয়ান ফিভার 
প্যালিস্তিনীয়-ইজরায়েলী লেখক নির্দেশক মাহা হাজ-এর মেডিটেরিনিয়ান ফিভার দুই মধ্যবয়স্ক ভেকধারী ব্যক্তির কালো কমেডির উপাখ্যান। কান-এ শ্রেষ্ঠ চিত্রনাট্যের সম্মান পাওয়া এই ছবিটি এক সম্ভাবনাময় লেখক এবং এক স্বল্পকালীন কুটিলের মধ্যে অযাচিত সহযোগিতা সম্পর্ক ফুটিয়ে তুলেছে।
৬) হোয়েন দ্যা ওয়েভস্ আর গন 
এটি ফিলিপিন্স-এর চলচ্চিত্র নির্মাতা লভ দিয়াজের ছবি। গভীর নৈতিক সংকটের আবর্তে দীর্ন ফিলিপিন্স-এর এক তদন্তকারীকে নিয়ে এই গল্প। এই ছবিতে তার অতীতের কালো দিনগুলির কথা বলা হয়েছে। সে এসব থেকে রেহায় পেতে চাইলেও মনস্তাপ তাকে ক্রমাগত গ্রাস করে। লভ দিয়াজ চলচ্চিত্রে তাঁর নিজস্ব গল্প বলার শৈলী নির্মাণ করেছেন এবং তাঁর এই ছবি উপভোগ করতে হলে তিনি চান দর্শকরা ৩ ঘণ্টার বেশি সময় ধরে ছবিটি দেখুন।
৭) আই হ্যাভ ইলেকট্রিক ড্রিমস 
কোস্টারিকার চলচ্চিত্র নির্মাতা ভ্যালেন্টিনা মৌরেলের আই হ্যাভ ইলেকট্রিক ড্রিমস ছবিটি লোকার্নো আন্তর্জাতিক চলচ্চিত্র উৎসবে শ্রেষ্ঠ নির্দেশকের সম্মান পায়। ছবিতে বিবাহ বিচ্ছিন্ন দম্পতির ১৬ বছর বয়সী একটি মেয়ে ইভা-র গল্পকে ফুটিয়ে তোলা হয়েছে। সে তার বিচ্ছিন্ন বাবার কাছে ফিরতে চায়। এর পর যখন সে তার বাবার কাছে ফেরে তখন সে আবিষ্কার করে যে বাবা এবং তার মধ্যে আশ্চর্যজনক কিছু মিল। লোকার্নো আন্তর্জাতিক চলচ্চিত্র উৎসবে ছবিটিতে শ্রেষ্ঠ অভিনয়ের জন্য রিয়েনালদো আমিয়েন শ্রেষ্ঠ অভিনেতা এবং ড্যানিয়েলা মারিন নাভারো শ্রেষ্ঠ অভিনেত্রীর শিরোপা পান।
৮) কোল্ড অ্যাজ মার্বেল 
আজারবাইজানের চলচ্চিত্র পরিচালক আসিফ রুস্তামাভের ছবি কোল্ড অ্যাজ মার্বেল একটি অপরাধ নাটক এবং সাইকো থ্রিলার। স্ত্রী-কে হত্যার পর জেলবন্দী এক স্বামীর অযাচিত ফিরে আসা নিয়ে ঘটনাটি আবর্তিত। এই ছবিটিতে আলোকপাত করা হয়েছে একটি তরুণের ওপর, নির্দেশক যাকে বর্ণনা করেছেন পরিবর্তনশীল সমাজে এক বিরোধী নায়ক সত্ত্বা হিসেবে। একজন অনুভূতিপ্রবণ চিত্রশিল্পী এবং পাথর খোদাইকারী নায়ক জীবনে গভীর শোকার্ত হয়ে পড়েন যখন তিনি জানতে পারেন কেন তার বাবা তার মা-কে হত্যা করেছিলেন।
৯) দ্য লাইন 
বার্লিন চলচ্চিত্র উৎসবে গোল্ডেন বিয়ার জয়ী ওর্সালা মেইয়ের দ্য লাইন পরিবারিক বন্ধনের মধ্যে সূক্ষ্মতা এবং গ্রহণযোগ্যতার এক অন্তর্লীন সমীক্ষা বিশেষ। ফরাসী-স্যুইস চলচ্চিত্র নির্মাতা এই ছবিতে মা এবং মেয়ের মধ্যে এক অশান্ত সম্পর্ককে ফুটিয়ে তুলেছেন। সুইজারল্যান্ডে তৈরি এই ছবিটি মাতৃত্ব ও সহিংসতার অচেনা ছন্দকে ফুটিয়ে তুলেছে।
১০) সেভেন ডগস 
৪৩-তম কাইরো আন্তর্জাতিক চলচ্চিত্র উৎসবে প্রদর্শিত ছবি সেভেন ডগস একজন একাকী ব্যক্তির কঠোর আর্থিক সংকটের মধ্যেও সাতটি কুকুরকে বাঁচিয়ে রাখার জন্য তার নিরলস সংগ্রামকে ফুটিয়ে তুলেছে। আর্জেন্টিনার চলচ্চিত নির্মাতা রডরিগো গুরেরোর এটি চতুর্থ ছবি। কেবলমাত্র ১ ঘণ্টা ২০ মিনিটের এই ছবিতে একজন মানুষের সঙ্গে তার পোষ্যের মর্মস্পর্শী বন্ধন ফুটে উঠেছে।
১১) মারিয়া : দ্য ওসান এঞ্জেল 
শ্রীলঙ্কার চলচ্চিত্রকার অরুনা জয়বর্ধনার ছবি মারিয়া : দ্য ওসান এঞ্জেল দ্বিতীয় শ্রীলঙ্কার চলচ্চিত্র যেটি গোল্ডেন পিকক জয়ের দিকে তাকিয়ে আছে। আইএফএফআই প্রতিযোগিতা বিভাগ প্রথম চালু হওয়ার পর লেস্টার জেমস-এ পেরিস গেমারিডিয়া পিকক জয়ের পর আইএফএফআই-এর পরবর্তী ৫০টি পর্বে মারিয়া : দ্য ওসান এঞ্জেল হল এমন একটি চলচ্চিত্র যেটির গল্প হল সমুদ্রে একটা সেক্স ডল ভাসতে দেখার পর তুলে এনে মৎস্যজীবিদের জীবন কীভাবে প্রভাবিত হল। এই চলচ্চিত্র নির্মাতা ২০১১তে তার অগস্ট ড্রিজিল ছবির জন্য জনপ্রিয়।
১২) কাশ্মীর ফাইলস 
কাশ্মীর ফাইলস একটি হিন্দি ছবি। ছবিটি কাশ্মীর পন্ডিতদের অত্যাচারিত হয়ে ১৯৯০-এ কাশ্মীর ছেড়ে চলে আসার ঘটনাকে ঘিরে আবর্তিত। পরিচালক বিবেক অগ্নিহোত্রী। কৃষ্ণা নামে একটি কলেজ ছাত্রকে নায়ক হিসেবে এই গল্পে তুলে ধরা হয়েছে। তার বাবা-মায়ের অসময়ে মৃত্যুর প্রকৃত কারণ কী সেই সত্যকে খুঁজে বের করতে তার অদম্য প্রয়াসকে ছবিতে তুলে ধরা হয়েছে।
১৩) নেজোয়া 
২০২২-এ ভেনিস আন্তর্জাতিক চলচ্চিত্র উৎসবে দর্শকদের পুরস্কার জেতা নেজোয়া যুদ্ধদীর্ন সিরিয়ার একটি পরিবারের গল্প। আরবীয় এই ছবিটি একটি পরিবারের কথা। সিরিয়ার অবরুদ্ধ এলাকাকে বসবাসের জন্য তারা বেছে নেয়। পরিচালক সৌদেদ কাঁদান বলেছেন যে, বাড়ির বাইরে তিনি প্রথম এই অভিজ্ঞতা অর্জন করেছিলেন যখন তাদের প্রতিবেশী এলাকায় বোমা নিক্ষেপ করা হয়েছিল।
১৪) দ্য স্টোরি টেলার 
প্রথিতযশা চলচ্চিত্র নির্মাতা এবং গল্পকার সত্যজিৎ রায়ের তারিণী খুড়ো গল্প অবলম্বনে তৈরি ছবি অনন্ত মহাদেবনের দ্য স্টোরি টেলার। কাজ থেকে অবসর নেওয়ার পর তারিণী খুড়ো একজন গল্পবলিয়ে হিসেবে নিজে যে একটা অদ্ভুত পরিস্থিতির মধ্যে আবিষ্কার করেন তা নিয়ে এই গল্প। ২০২২-এ বুসান আন্তর্জাতিক চলচ্চিত্র উৎসবে প্রদর্শিত হওয়ার পর ছবিটি কিম জি-সিওক পুরস্কারে মনোনীত হয়।
১৫) কুরাঙ্গু পেদাল 
রাশি আলাগাপ্পানের ছোট গল্প সাইকেল অবলম্বনে তৈরি চলচ্চিত্রকার কমলাকান্নন-এর কুরাঙ্গু পেদাল একটি স্কুলের ছেলেকে নিয়ে তৈরি ছবি। বাবা তাকে না শেখাতে পারলেও ছেলেটির সাইকেল চালাতে শেখার অদম্য ইচ্ছাকে ছবিতে তুলে ধরা হয়েছে। ছবিটির গ্রামীণ গল্প ৫টি শিশুকে নিয়ে আবর্তিত। চলচ্চিত্রকার তার ২০১২র ছবি মাধুবানাকাডি-র জন্য জনপ্রিয়।
PG/AB/NS
(